Narodna skupština
20090330

Vlada je predložila da se, po hitnom postupku, stavi na dnevni red Predlog zakona o izmenama i dopunama Zakona o sudskim taksama, koji je podnela Narodnoj skupštini 27. marta 2009. godine. Stavljam na glasanje ovaj predlog. Protiv 127, nije glasalo dvoje, od 129 narodnih poslanika. Konstatujem da Narodna skupština nije prihvatila ovaj predlog. Vlada je predložila da se, po hitnom postupku, stavi na dnevni red Predlog zakona o izmenama i dopunama Zakona o organizaciji i nadležnosti državnih organa u suzbijanju organizovanog kriminala, koji je podnela Narodnoj skupštini 27. marta 2009. godine. Stavljam na glasanje ovaj predlog. Protiv 127, nije glasao jedan, od 128 narodnih poslanika. Konstatujem da Narodna skupština nije prihvatila ovaj predlog. Odbor za pravosuđe i upravu, na osnovu člana 90. stav 3. Poslovnika Narodne skupštine, predložio je da se dnevni red ove sednice proširi sledećim predlozima odluka: Predlog odluke o prestanku sudijske dužnosti (broj 118-766/09), Predlog odluke o razrešenju sudijske dužnosti (broj 118-767/09), Predlog odluke o prestanku dužnosti javnog tužioca (broj 118-768/09) i Predlog odluke o prestanku dužnosti zamenika javnog tužioca (broj 118-769/08).